# Sent Salvèstre d'Òut

Sent Salvèstre d'Òut, (Saint-Sylvestre-sur-Lot en francés) es una comuna occitana d'Agenés, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia

Sent Salvèstre es sus la riba d'Òut, en fàcia de Pena d'Agenés.

### Perimètre del territòri

Comunas confrontantas de Sent Salvèstre d'Òut :
| | | Trentels |
| Vilanuèva d'Òut | | |
| | Pena d'Agenés | |

## Toponimia

La prononciacion es [siŋsal'bɛstre 'dɔw]. [dɔw] a l'oral e d'Òut a l'escrit son una causida : las fòrmas oralas del nom del flume son [lɔw] dins lo Fumelés e [lɔt] a l'aval de Vilanuèva. L'evolucion de sent > sint, que s'escriu pas en lengadocian, se tròba sovent dins lo departament. La fòrma orala de Silvèstre, en [-a-], que s'escriu, se tròba tanben a Sint Sauvestre (Lemosin) e a Saint-Sylvestre-Pragoulin (nom francés), que se ditz [sɛŋsa'vɛtre]. Bénédicte Boyrie-Fénié fornís las fòrmas ancianas : Sancti Sylvestri de Pena (prioratus ~), en latin, cap a 1197, Sancto Silvestro (parrochia ~), en latin, en 1271, Sancti Silvestri de Pena (rector ~), prior ejusdem, en 1520.
Lo nom ven d'un Sent Silvèstre, nom de persona vengut de silvestris, « que viu als bòsques », mas Dauzat e Rostaing i veson lo primièr papa d'aquel nom, al sègle IV, allòc que Astor, citat per Bénédicte Boyrie-Fénié, precisa que lo nom foguèt illustrat per Silvèstre II. Negre, citat tanben per Bénédicte Boyrie-Fénié, se contenta d'escriure que se tracta d'un dels uèit sents del nom de Silvèstre. En mostrant d'escrits dels sègles VII e VIII, Durengues mena a Silvèstre Ièr$^,$.

## Istòria

* La comuna, que fasiá partida de Pena d'Agenés dempuèi la Revolucion, prenguèt l'independéncia comunala en 1852.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2014 | 2026 | Yann Bihouée | LR | Conselhièr en gestion de patrimòni |
| 2001 | 2014 | Jean-Pierre Lorenzon | PR-UDI | jurista fiscalista, conselhièr general [2001-2015) |
| març 1977 | 2001 | René Lalbat | UDF | Contarotlaire principal dels trabalh publics de l'Estat, conselhièr general (1982-2001) |
| | 1977 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Pena d'Agenés; es ara del canton del País de Sèrras.

## Demografia

modificar « persona »  v · d · m 
Evolucion demografica Populacion comunala actuala (2013): 2296, totala: 2359 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 551 | 1 469 | 1 437 | 1 367 | 1 377 | 1 384 | 1 357 | 1 305 | 1 262 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 206 | 1 224 | 1 200 | 1 113 | 1 139 | 1 116 | 1 148 | 1 186 | 1 147 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 215 | 1 385 | 1 699 | 1 879 | 2 040 | 2 060 | 2 180 | 2 200 | 2 223 2 276 |
| 2009 | 2010 |
| 2 235 2 280 | 2 269 2 335 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Penne, Alemans, Ladignac, Laval, Magnac, Massoulies, Port de Penne, Saint Leger, Saint Marcel, Saint Martin, Saint Silvestre, Sainte Foy et Trenteils. Sent Salvèstre venguèt comuna en 1852
* En 2018 la populacion èra de 2310 abitants e la densitat èra de 108,6 ab/km².

## Veire tanben

* Comunas d'Òut e Garona

## Nòtas

* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 258-259
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 83, a Castelmoron-sur-Lot
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 629
* ↑ http://cassini.ehess.fr/cassini/fr/html/fiche.php?select_resultat=34677
* ↑ https://www.sudouest.fr/2020/05/25/lot-et-garonne-decouvrez-les-maires-elus-ce-week-end-7509861-3603.php
* Portau de Guiana